Hetkel on saadaval 2 vaba paati 6-8 toimuval kanuu matkal Koiva jõel. Kokkuvõte aktsioonist:    Seekord võtame ette Koiva natuke kõrgema jooksu - alustame Sterenci linnast mõned kilomeetrid ülevamalt poolt. Ja  seekord tuleb vähemasti esimesel päeval veidi ka sõuda- distants on 35 kilomeetrit! Aga - jõe vool on suhteliselt kiire ja raske ei tohiks see olla.    Teise päeva distants on ainult 11 km ja hommikul läbime sellise vahva koha nagu Valmiera tehis-süstapargi. See on kiire vooluga kärestikuline lõik, mis tehtud spetsiaalselt süstasõitjatele harjutus/võistlusrajaks. Kanuuga seda läbides võib ju päris lõbus olla.    NB! Viimasel ajal toimunud õnnetused kanuutajatega on korraldajad  ettevaatlikuks teinud. Meiegi kanuurentija lubas hommikul n.ö. nägude kontrolli teha ja purjus kodanikke mitte paati lasta. Seega - olgem korralikud!    Väljasõit on Tallinnast reedel, 6. juuni kell 15.00  (anname teada ka kust kohast) . Soovi korral võib ka poolelt teelt kampa lüüa - Pärnust, Iklast. Tagasi, nagu ikka jõuame pühapäeva õhtul.    Ürituse maksumus on 1450 .- krooni inimese kohta. See sisaldab bussisõitu Lätti ja tagasi, kanuude laenutust, asjade  vedu peatuspaikadesse. Nagu ikka, ise tuleb kaasa võtta söök, jook, telk, magamiskott jms vajalik. (Üritus on kallim kui möödunud aastatel tänu transpordi olulisele kallinemisele.)    Anna osalemise soovist teada aadressil mart[at]pokk.net